# Brasilian Grand Prix 2006

### Wikipedia

Brasilian Grand Prix 2006
Kilpailun tiedot
18. kilpailu 18 kilpailusta kaudella 2006
Päivämäärä | 22. lokakuuta, 2006
Sijainti | Autódromo José Carlos Pace, São Paulo, Brasilia
Rata | Moottorirata 4,309 km
Pituus | 71 kierrosta, 305,909 km
Sää | Aurinkoinen
Paalupaikka
Kuljettaja | Felipe Massa | Ferrari
Aika | 1.10,680
Nopein kierros
Kuljettaja | Michael Schumacher | Ferrari
Aika | 1.12,162 (70)
Palkintokoroke
Ensimmäinen | Felipe Massa | Ferrari
Toinen | Fernando Alonso | Renault
Kolmas | Jenson Button | Honda

Brasilian Grand Prix 2006 oli Formula 1 -kauden 2006 18. ja viimeinen kilpailu. Se ajettiin 20. - 22. lokakuuta 2006 Autódromo José Carlos Pacen radalla Brasiliassa. Kauden viimeisessä kilpailussa ratkaistiin kuljettajien ja valmistajien maailmanmestaruudet, jotka menivät Fernando Alonsolle ja Renaultille.

## [muokkaa] Aika-ajot

Aika-ajot ajettiin lauantaina 21. lokakuuta 2006 klo 14 paikallista aikaa alkaen. Paalupaikan otti Ferrarin brasilialainen Felipe Massa. Suomen Kimi Räikkönen oli toinen ja Italian Jarno Trulli kolmas. Michael Schumacherin haaveet kahdeksannesta maailmanmestaruudesta kokivat kovan kolauksen, kun hänen autoonsa iski mekaaninen vika viimeisessä sessiossa, eikä hän saanut aikaa ollenkaan. Näin ollen hänen lähtöruutunsa sunnuntaiseen kilpailuun on kymmenes.

Red Bullin alankomaalaiskuljettajan Robert Doornbosin autoon on suoritettu moottorinvaihto, mikä heikentää hänen lähtöruutuaan kilpailuun kymmenellä pykälällä. [1]

### [muokkaa] Tulokset/kilpailun lähtöjärjestys

Sija | Maa | Kuljettaja | Talli
--- | --- | --- | ---
1. |  | Felipe Massa | Ferrari
2. |  | Kimi Räikkönen | McLaren
3. |  | Jarno Trulli | Toyota
4. |  | Fernando Alonso | Renault
5. |  | Rubens Barrichello | Honda
6. |  | Giancarlo Fisichella | Renault
7. |  | Ralf Schumacher | Toyota
8. |  | Nick Heidfeld | BMW Sauber
9. |  | Robert Kubica | BMW Sauber
10. |  | Michael Schumacher | Ferrari
11. |  | Mark Webber | Williams
12. |  | Pedro de la Rosa | McLaren
13. |  | Nico Rosberg | Williams
14. |  | Jenson Button | Honda
15. |  | Vitantonio Liuzzi | Toro Rosso
16. |  | Scott Speed | Toro Rosso
17. |  | Christijan Albers | MF1
18. |  | David Coulthard | Red Bull
19. |  | Takuma Sato | Super Aguri
20. |  | Sakon Yamamoto | Super Aguri
21. |  | Tiago Monteiro | MF1
22. [1] |  | Robert Doornbos | Red Bull

## [muokkaa] Kilpailu

Kilpailu alkoi sunnuntaina 22. lokakuuta alkaen klo. 14 paikallista aikaa (klo. 20 Suomen aikaa). Lähdön tapahtuessa kaikki autot pääsivät hieman yllättäen ehjinä radan ensimmäisestä mutkasta ensimmäisellä kierroksella, paalupaikalta lähtenyt Massa piti paikkansa lähdössä, kuten myös Räikkönen. Michael Schumacher puolestaan nousi ruudusta 10 heti kahdeksanneksi. Kuitenkaan tapahtumat eivät loppuneet siihen. Williamsin Nico Rosberg ajoi tallikaverinsa Mark Webberin perään, minkä seurauksena Rosberg menetti etu- ja Webber takasiipensä. Webber ajoi tilanteen takia varikolle, minne hän saapui kuitenkin täysin ilman auton peräpäätä, mihin hänen kilpailunsa käytännössä loppui. Robergin kilpailu päättyi kuitenkin pian tapauksen jälkeen hänen menettyä autonsa hallinnan puuttuvan etusiiven takia ja ajoi ulos, mikä sinetöi Williamsin kaikkien aikojen huonoimman kauden kolmeenkymmeneen (30) vuoteen, jolloin se ensimmäisen kerran ylipäätään ilmestyi F1-sarjaan. Sillä hetkellä Michael Schumacher ehti nousta kuudenneksi ohitettuaan pikkuveljensä Ralfin sekä entisen tallikaverinsa Rubens Barrichellon.

Rosbergin ulosajo sattui niin hankalassa paikassa, että kilpailun tuomaristo päätti ottaa turva-auton radalle jo ensimmäisellä kierroksella. Kierroksella 5 turva-auto poistui radalta, minkä jälkeen kilpailua johtanut Felipe Massa alkoi tehdä välittömästi sekunnin eron toisena olleeseen Räikköseen. Kuudentena ollut "Schumi" puolestaan yritti vimmatusti päästä ohi MM-sarjaa johtaneen Fernando Alonson tallikaverista Giancarlo Fisichellasta, mikä olisi tärkeää kuljettajien - kuin valmistajien maailmanmestaruuden suhteen. Lopulta kierroksella 8 Schumi onnistui ohittamaan "Fisicon", mutta juuri ohittaessaan tämän, italialaisen Renaultin etusiipi osui Schumin takarenkaaseen mikä puhkaisi sen, joka puolestaan pilasi Schumin mahdollisuudet kahdeksanteen henkilökohtaiseen maailmanmestaruuteen. Schumi tuli kuitenkin varikolle, mutta kun kaikki autot olivat niin tiiviissä nipussa silläkin hetkellä, saksalainen putosi sijalle 20, eli viimeiseksi kilpailussa sillä hetkellä kilpailussa mukana olleeksi kuljettajaksi. Schumille kuitenkin laitettiin varikkokäynnin aikana niin paljon polttoainetta, mikä käytännössä saa hänet nousemaan muutaman pykälän, keskeytyset poislukien. Kierroksella 10 kolmantena ollut Jarno Trulli ja kaksi kierrosta sen jälkeen hänen tallikaverinsa Ralf Schumacher ajavat varikolle ja keskeyttävät täsmälleen samaan vikaan; takaripustuksen keskielementtiin. Kun vielä David Coulthard joutui myös ajamaan hitaasti varikolle ja keskeyttämään kierroksella 15, niin Schumi pystyi nousemaan jo sijalle 17, mutta oli toisaalta vieläkin kilpailussa mukana olleista viimeisenä.

Ensimmäinen varikkoruljanssi alkoi kierroksella 21, jolloin Räikkönen, Fisichella ja Barrichello kävivät tekemässä ovat varikkopysähdyksensä. Kaksi kierrosta myöhemmin kilpailua selvästi johtava Felipe Massa tuli varikolle ja kaksi kierrosta sen jälkeen yllättäen toisena ajava Jenson Button, joka lähti ruudusta 14. Kärjessä hetken aikaa ollut Fernando Alonso tuli kierros Buttonin jälkeen. Massa nousi näin takaisin kilpailun johtoon. Alonsosta tuli varikkoruljanssin kenties suurin voittaja, sillä hän onnistui nousemaan sen myötä yhden sijan, jonka hän poimi Kimi Räikköseltä. Kierroksella 27 toisena kilpailussa ollut Robert Kubica tulee ensimmäistä kertaa varikolle, kierros Alonson jälkeen. Seuraavalla kierroksella myös Kubica tallikaveri Nick Heidfeld tulee varikolle sijalta kolme. Tällä hetkellä ainut kärjessä ajavista kuljettajista, joka ei ollut tehnyt varikkopysähdystä vielä sillä hetkellä, oli Räikkösen tallikaveri Pedro de la Rosa, joka oli kilpailussa yhden pysähyksen taktiikalla.

Kierroksella 29 Jenson Button ohitti Kimi Räikkösen ja nousi neljänneksi, vaikka yleensä nämä tapaukset olivat kauden aikana toisin päin. Räikkösen vauhti oli tuolla hetkellä kuitenkin kaikkiaan kaksi sekuntia muita hitaampia, joka kuitenkin korjaantui parissa kierroksessa. Kierroksella 30 Heidfeld osuu toiseen Toro Rosso -autoon ja rikkoo etusiipeään ohitustilanteessa. Samalla hetkellä 13 sijalla ajanut Michael Schumacher nousi Red Bullin Robert Doornbossin ohitse nousten jo sijalle 12. Kierroksella 35 de la Rosa tuli tekemään ainoan varikkopysähdyksensä, mikä nosti Alonson toiseksi. Seuraavalla kierroksella Schumacher ohitti Nick Heidfeldin ja nousi jo pistesijalle kahdeksanneksi. Sitä seuranneella kierroksella Schumi ajoi kilpailun sen hetken nopeimman kierroksen, mikä oli peräti yli sekunnin nopeampi, kuin kenekään muu kierrosaika sillä hetkellä. Kierroksella 38 Heidfeld tuli varikolle sijalta yhdeksän etusiiven vaihtoa varten. Kaksi kierrosta myöhemmin alkavat Schumacher ja Robert Kubica taistella sijoista 7-8. Ensin Schumi ohitti Kubican, joka kuitenkin kuittasi paikkansa takaisin hetkeä myöhemmin saksalaisen virheen takia, joka kuitenkin ohitti puolalaisen lopullisesti seuraavalla kierroksella. Tällä hetkellä kilpailun johdossa ajanut Felipe Massa oli jo ehtinyt repäistä yli 20 sekunnin johdon toisena olleeseen Fernando Alonsoon.

Kierroksella 46 alkoi kilpailun toinen varikkoruljanssi. Se alkoi Rubens Barrichellon tultua kyseisellä kierroksella toisen kerran varikolle. Barrichellon varikkopysähyksen myötä kuitannut Schumacher ajoi heti seuraavalla kierroksella viimeisen kerran varikolle koko F1-historiansa aikana. Schumi palasi stoppinsa myötä kahdeksanneksi. Seuraavalla kierroksella sijoilla 5-6 ajaneet Fisichella ja Kubica tekivät toiset varikkopysähyksensä, mikä nosti Schumin seitsemänneksi. Sitä seuranneella kierroksella Schumi ajoi taas kilpailun nopeimman kierroksen varikkopysähdyksestään huolimatta, samalla kuin Button kävi toisen kerran varikolla. Kierroksella 51 Räikkönen tuli toisen kerran varikolle ja samalla Schumacher ohitti Barrichellon nousten kuudenneksi. Massa tuli seuraavalla kierroksella varikolle kärkipaikalta, mutta piti johtonsa siitäkin huolimatta yli 20 sekunnin johtomarginaalinsa ansiosta. Kaksi kierrosta myöhemmin Alonso tuli toisen kerran varikolle ja palasi sille sijalle miltä tuli tekemään stoppinsa.

Kierroksella 60 Spykerin Christijan Albers ajoi hieman leveäksi nurmikolle. Kaksi kierrosta myöhemmin kuudentena oleva Schumacher alkoi hiillostaa viidentenä olevaa Fisichellaa, joka sortuu saksalaisen asettaman paineen alle, jarruttaa mutkassa liian myöhään ja ajautuu nurmikon puolelle, jolloin Schumi poimii taas yhden pykälän. Kolme kierrosta myöhemmin BMW Sauberin Heidfeld ajautuu ulos radalta ja keskeyttää. Kierroksella 66 Schumi on jo haastamassa neljäntenä olevaa Kimi Räikköstä. Seuraavalla kierroksella 7-kertainen maailmanmestari pyrkii ohi, mutta Räikkönen peittää linjan taitavasti. Kierroksella 68 Schumacher nousee viimein ohitse taistelussa, joka käydään rengas rengasta vasten. Schumi onnistuu ohituksessa kuitenkin paremman sisälinjansa kautta. Schumilta kuitenkin alkoivat kierrokset loppua kuitenkin kesken palkintokoroketta ajatellen, sillä kolmantena ollut Jenson Button oli viisi sekuntia häntä edellä kolmelle viimeiselle kierrokselle lähdettäessä. Schumi ajoi uransa viimeisessä kilpailussa toisiksi viimeisellä kierroksella kuitenkin uransa 76 ja viimeisen nopeimman kierroksen, joka oli lopputuloksissa kaikkiaan 0,7 sekuntia nopeampi, kuin seuraavaksi nopeimman kuljettajan aika. Lopulta kilpailun voittoon ajoi Ferrarin Felipe Massa, ensimmäisenä brasilialaiskuljettajana sitten Ayrton Sennan vuonna 1993. Toisiksi tuli uransa toisen maailmanmestaruuden varmistanut Fernando Alonso ja kolmanneksi brittiläinen Jenson Button. Schumacher oli lopulta viimeisessä kilpailussaan neljäs. Poikkeuksellisesti Brasilian lipun värisiin haalareihin pukeutunut Massa juhli mestaruuttaan kuin maailmanmestaruutta.

### [muokkaa] Lopputulokset

Sij, | Nro | Kuljettaja | Talli | Kierrokset | Aika/Keskeytys | Aika-ajo | Pisteet
--- | --- | --- | --- | --- | --- | --- | ---
1 | 6 | Felipe Massa | Ferrari | 71 | 1,31,53,751 | 1 | 10
2 | 1 | Fernando Alonso | Renault | 71 | + 18,658 sek. | 4 | 8
3 | 12 | Jenson Button | Honda | 71 | + 19,394 sek. | 14 | 6
4 | 5 | Michael Schumacher | Ferrari | 71 | + 24,094 sek. | 10 | 5
5 | 3 | Kimi Räikkönen | McLaren | 71 | + 28,503 sek. | 2 | 4
6 | 2 | Giancarlo Fisichella | Renault | 71 | + 30,287 sek. | 6 | 3
7 | 11 | Rubens Barrichello | Honda | 71 | + 40,294 sek. | 5 | 2
8 | 4 | Pedro de la Rosa | McLaren | 71 | + 52,068 sek. | 12 | 1
9 | 17 | Robert Kubica | BMW Sauber | 71 | + 67,642 sek. | 9 |
10 | 22 | Takuma Sato | Super Aguri | 70 | + 1 kierros | 19 |
11 | 21 | Scott Speed | Toro Rosso | 70 | + 1 kierros | 16 |
12 | 15 | Robert Doornbos | Red Bull | 70 | + 1 kierros | 22 |
13 | 20 | Vitantonio Liuzzi | Toro Rosso | 70 | + 1 kierros | 15 |
14 | 19 | Christijan Albers | MF1 | 70 | + 1 kierros | 17 |
15 | 18 | Tiago Monteiro | MF1 | 69 | + 2 kierrosta | 21 |
16 | 23 | Sakon Yamamoto | Super Aguri | 69 | + 2 kierrosta | 20 |
17 | 16 | Nick Heidfeld | BMW Sauber | 63 | Ulosajo | 8 |
kesk. | 14 | David Coulthard | Red Bull | 14 | Vaihdelaatikko | 18 |
kesk. | 8 | Jarno Trulli | Toyota | 10 | Takaripustuksen keskielementti | 3 |
kesk. | 7 | Ralf Schumacher | Toyota | 9 | Takaripustuksen keskielementti | 7 |
kesk. | 9 | Mark Webber | Williams | 1 | Kolari | 11 |
kesk. | 10 | Nico Rosberg | Williams | 0 | Ulosajo | 13 |

- Kilpailun nopein kierros Michael Schumacher (1.12,162)

## [muokkaa] Lähteet

1. ↑ 1,0 1,1 Doornbosin lähtöruutua on pudotettu rangaistuksena moottorinvaihdosta. MTV3.fi

Formula 1 -kausi 2006
Bahrain | Malesia | Australia | San Marino | Eurooppa | Espanja | Monaco | Iso-Britannia Kanada | Yhdysvallat | Ranska | Saksa | Unkari | Turkki | Italia | Kiina | Japani | Brasilia

Haettu osoitteesta http://fi.wikipedia.org../../../b/r/a/Brasilian_Grand_Prix_2006_35e1.html

Luokat: Formula 1 -kausi 2006 | Brasilian Grand Prix

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Tiếng Việt